b'\n_START_ARTICLE_\nWavel\xc2\xb7lita\n_START_SECTION_\nClassificaci\xc3\xb3\n_START_PARAGRAPH_\nSegons la classificaci\xc3\xb3 de Nickel-Strunz, la wavel\xc2\xb7lita pertany a "08.DC: Fosfats, etc, nom\xc3\xa9s amb cations de mida mitjana, (OH, etc.):RO\xe2\x82\x84 = 1:1 i < 2:1" juntament amb els seg\xc3\xbcents minerals: nissonita, eucro\xc3\xafta, legrandita, strashimirita, arthurita, earlshannonita, ojuelaita, whitmoreita, cobaltarthurita, bendadaita, kunatita, kleemanita, bermanita, coralloita, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueita, mangangordonita, paravauxita, pseudolaueita, sigloita, stewartita, ushkovita, ferrolaueita, kastningita, maghrebita, nordgauita, tinticita, vauxita, vantasselita, cacoxenita, gormanita, souzalita, kingita, allanpringita, kribergita, mapimita, ogdensburgita, nevadaita i cloncurryita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs forma com a mineral secundari en roques metam\xc3\xb2rfiques alum\xc3\xadniques de baix grau. S\'ha descrit a tots els continents tret de l\'Ant\xc3\xa0rtida (tampoc a Groenl\xc3\xa0ndia). A Catalunya s\'ha descrit a les mines Rocabruna (Gav\xc3\xa0, Baix Llobregat) i al Sot de les Mines (Santa Creu d\'Olorda, Barcelon\xc3\xa8s).'